Държавен вестник, бр. 32, 2025 г., стр. 12

СТР.  12	
Д Ъ Р Ж А В Е Н  В Е С Т Н И К 	
БРОЙ  32
Ако машината или съоръжението се захран­
ва от един или повече акумулатори, те трябва да 
бъдат заредени до поне 70 % от капацитета им.
Използваната номинална честота на вър­
тене и съответната номинална мощност се 
посочват от производителите или техните 
упълномощени представители в протокола 
от изпитването.
Когато машината или съоръжението са 
снабдени с няколко двигателя, те трябва да 
работят едновременно по време на изпитва­
нията, освен ако това не е възможно, като в 
този случай се измерва излъчваният шум от 
всяка възможна комбинация от двигатели.
1.3. Изпитване на машини и съоръжения, 
задвижвани от двигател под товар
Преди измерване на шума, излъчван във 
въздуха от машина или съоръжение, задвиж­
вани от двигател под товар, производителите 
или техните упълномощени представители 
трябва предварително да загреят двигателя 
(задвижващото устройство) и хидравличната 
система на машината или съоръжението в 
съответствие с инструкциите за употреба 
и да спазват изискванията за безопасност. 
По време на измерването производителите 
или техните упълномощени представители 
не трябва да включват сигнално устройство 
като например звуков сигнал за опасност или 
реверсивна аларма.
Производителите или техните упълно­
мощени представители записват скоростта 
или честотата на въртене на машината или 
съоръжението по време на измерването и 
посочват тази скорост или честота на въртене 
в протокола от изпитването.
Когато машината или съоръжението имат 
няколко двигателя или агрегата, тези двигатели 
или агрегати трябва да работят едновременно 
по време на изпитванията, освен ако това 
не е възможно, като в този случай произво­
дителите измерват шума от всяка възможна 
комбинация от двигатели или агрегати.
Производителите или техните упълномо­
щени представители определят специфични 
условия на работа за всеки тип машина или 
съоръжение, задвижвани от двигател под 
товар. Специфичните условия на работа тряб­
ва, доколкото е възможно, да предизвикват 
въздействия и натоварвания, подобни на тези, 
които се срещат при действителните условия 
на експлоатация.
1.4. Изпитване на ръчно задвижвани ма­
шини и съоръжения
Производителите или техните упълномоще­
ни представители определят обичайни условия 
на работа за всеки тип ръчно задвижвана 
машина или съоръжение, които предизвикват 
въздействия и натоварвания, сходни с тези 
при реални условия на работа.
2. Определяне на нивото на звуковото 
налягане на повърхнина
Производителите или техните упълномо­
щени представители определят най-малко 
три пъти нивото на звуковото налягане на 
повърхнина. Ако поне две от определените 
стойности не се различават с повече от 1 dB, 
не е необходимо да се правят нови измерва­
ния. В противен случай производителите или 
техните упълномощени представители про­
дължават измерванията, докато получат две 
стойности, които се различават с не повече 
от 1 dB. А-претегленото ниво на звуковото 
налягане на повърхнина, което трябва да се 
използва за определяне на нивото на звуко­
вата мощност, е средноаритметично на двете 
най-високи стойности, които не се различават 
с повече от 1 dB.
Когато е възможно, производителите или 
техните упълномощени представители из­
вършват измерванията на шума едновременно 
във всички положения на микрофоните. Това 
е особено важно за динамичните изпитвания. 
Когато това не е възможно, производителите 
или техните упълномощени представители 
полагат специални грижи, за да осигурят 
стабилни условия в средата на измерване и да 
сведат до минимум рисковете от включване 
на нежелани изменения в шума, излъчван от 
машината или съоръжението, или от други 
фактори, включително фоновия шум и ско­
ростта на вятъра.
3. Информация, която трябва да се включи 
в протокола от измерването
Протоколът от измерванията, който се 
изисква в рамките на техническото досие, 
предвидено в приложение № 4, т. 3, приложе­
ние № 5, т. 3, приложение № 6, т. 2 и прило­
жение № 7, т. 3.1 и 3.3, съдържа техническите 
данни, необходими за идентифициране на 
измервания източник на шум, правилата за 
измерване на шума и акустичните данни, 
използвани за измерването и получени по 
време на измерването.
Стойността на А-претегленото ниво на зву­
ковата мощност на измервания източник на 
шум, която трябва да се докладва, трябва да 
бъде закръглена до най-близкото цяло число 
(за десетична дроб, по-малка от 0,5, трябва 
да се закръгля до помалкото цяло число; за 
десетична дроб, по-голяма или равна на 0,5, 
трябва да се закръглява към по-голямото 
цяло число).
Когато поради причините и при усло­
вията, посочени в последния параграф от 
въведението на настоящото приложение, 
производителите или техните упълномощени 
представители използват методите, определе­
ни във версията на приложение № 2, която 
е била приложима преди 22 май 2025 г., за 
определяне на нивото на звуковата мощност, 
производителите или техните упълномощени 
представители записват в протокола от изпит­
ването данните от измерванията, извършени 
в съответствие с двата метода: методите, 
определени във версията на приложение